Insula Sancti Martini
Insula Sancti Martini (Francogallice Saint-Martin, Batave Sint Maarten) est insula maris Caribaei septentrio-orientalis, circa 300 km ad orientem a Portu Divite sita. Superficies 87 km proportione fere 8/5 divisa est inter Franciam (53 km2) et Regnum Nederlandicum (34 km2); duae partes numero incolarum sunt fere aequae. Una est ex minimis insulis maritimis inter duas civitates divisis, quae divisio anno 1648 facta est. Pars meridiana, Sanctus Martinus Nederlandicus, est una ex quattuor terris Regni Nederlandici. Pars septentrionalis, Collectivitas Sancti Martini est una ex collectivitatibus transmarinis rei publicae Francicae.